laion/Wikipedia-Exotic huggingface dataset:
ג'ודי ארינגטון

ג'ודי קוּק ארינגטון (באנגלית: Jodey Cook Arrington; נולד ב-9 במרץ 1972) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-19 של מדינת טקסס, מאז 2017. מחוז הקונגרס אותו הוא מייצג חולש על שטח רב במערב טקסס, ומרכזו בערים לאבק ואבילין. ארינגטון חבר המפלגה הרפובליקנית. ארינגטון, בנם של ג'ין ובטי ארינגטון, נולד וגדל בפליינוויו (Plainview) שבצפון טקסס. בתיכון היה ארינגטון היה ספורטאי רב-תחומי וטניסאי בעל דירוג מדינתי. לאחר שסיים את לימודיו התיכוניים בתיכון פליינוויו, החל ארינגטון את לימודיו באוניברסיטת טקסס טק, שם השלים את לימודיו הגבוהים עם תואר ראשון במדע המדינה. בשנת 1997 קיבל תואר שני במנהל ציבורי. ב-2004 הוסיף לקבל תעודת גמר בלימודי ניהול עסקי בין-לאומי מבית הספר לעסקים ע"ש מקדאנה שבאוניברסיטת ג'ורג'טאון. לאחר ניצחונו של מושל טקסס ג'ורג' ווקר בוש בבחירות לנשיאות בשנת 2000, התבקש ארינגטון להצטרף לסגל הבית הלבן כעוזר מיוחד לנשיא וכמנהל-שותף של הסגל הנשיאותי, שם כיהן תחת קליי ג'ונסון. בשנה העוקבת תדרך ארינגטון את נשיא ארצות הברית בתחומים שונים ושטח בפניו המלצות, ועבד לא פעם עם סגן נשיא ארצות הברית דיק צ'ייני ועם ראש סגל הבית הלבן אנדרו קארד. במהלך כהונתו במשרד הסגל הנשיאותי ניהל אריגנטון צוות לאיתור מנהלים שסייע למשרד למלא יותר מ-5,000 משרות בדרגים ביצועיים. בסוף דצמבר 2001, בגיל 28, הפך ארינגטון לאחד מראשי הסגל הצעירים ביותר בהיסטוריה של התאגיד הפדרלי לביטוח פיקדונות, שם כיהן תחת מנהלה ה-18 של התאגיד, דונלד פאוול (אנ'). כראש הסגל של פאוול, הוא ניהל את משרדי היו"ר ופיקח עליהם, עסק פיתוח מדיניות ועניינים ציבוריים, ואת כולם ארגן מחדש לשם הגברת היעילות. בשנת 2002 החל לעמוד בראש ועדת הערעורים של מועצת התאגיד ומילא את מקומו של פאוול בוועדת הביקורת של הארגון. בשנת 2005, בעקבות תגובת FEMA להוריקן קתרינה, הנשיא בוש ייסד בצו נשיאותי את "משרד המתאם הפדרלי לשיקום חוף המפרץ". בוש מינה את דונלד פאוול למתאם הפדרלי, אשר בתורו מינה את ארינגטון לסגנו ולמנהל התפעול הראשי. בתפקיד זה עבד ארינגטון לצד מושלי המדינות שנפגעו מההוריקן, כמו גם עם אנשי צבא, רשויות מקומיות וארגוני צדקה. פאוול וארינגטון היו אחראים לפיתוח וביצוע מאמצי ההתאוששות שקידמה הממשלה הפדרלית של ארצות הברית, כמו גם לתיאום עם גורמים מקומיים, מדינתיים ופדרליים. בסוף שנתו הראשונה של ארינגטון בחוף המפרץ, הוא סייע לפאוול ברכש ויישום של חלק גדול מ-120 מיליארד הדולרים שהושקעו בתשתיות וסיוע הומניטרי. לאחר שירותו הציבורי ברשות המבצעת האמריקאית, עבר ארינגטון לרשות המחוקקת. תחילה ניסה להתמודד בבחירות 2014 לסנאט של טקסס במחוז הבחירה ה-28, אך הפסיד לעמיתו הרפובליקני צ'ארלס פרי. עם פרישתו של חבר הקונגרס רנדי נוגבאוור (אנ') לקראת בחירות 2016, הכריז ארינגטון על התמודדותו לבית הנבחרים של ארצות הברית במחוז הקונגרס ה-19 של טקסס. לאחר שנבחר למועמד המפלגה הרפובליקנית בסיבוב שני, ארינגטון ניצח את יריביו מהמפלגה הליברטריאנית והמפלגה הירוקה בבחירות הכלליות ונבחר לבית הנבחרים. הושבע לתפקידו בראשית ינואר 2017. מדיה וקבצים בנושא ג'ודי ארינגטון בוויקישיתוף אתר האינטרנט הרשמי של ג'ודי ארינגטון בבית הנבחרים (באנגלית) ג'ודי ארינגטון, ברשת החברתית פייסבוק ג'ודי ארינגטון, ברשת החברתית אקס (טוויטר) ג'ודי ארינגטון, ברשת החברתית אינסטגרם ג'ודי ארינגטון, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
באונד פור גלורי (2006)

באונד פור גלורי (2006) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-22 באוקטובר 2006, בקומפיווייר ספורטס ארנה בפרוורי דטרויט של פלימות' טאונשיפ, מישיגן. האירוע היה האירוע השני בסדרת אירועי באונד פור גלורי. זה הוא היה אירוע השלם וצפה הראשון של TNA שהתקיים במיקום אחר מנאשוויל, טנסי או אורלנדו, פלורידה, לראשונה מאז שני אירועי השלם וצפה השבועיים ביוני 2002, שהתקיימו בהאנטסוויל, אלבמה. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. תשעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, סטינג ניצח את ג'ף ג'ארט וזכה באליפות העולם במשקל כבד של NWA בקרב שאם סטינג היה מפסיד, הוא היה מחויב לפרוש מהיאבקות. האירוע כלל קרבות שנבעו מעלילות מתוסרטות מתוכניות Impact. ג'ונסון לא היה משתתף רשמי בקרב. באונד פור גלורי, במסד הנתונים הקולנועיים IMDb (באנגלית) תוצאות אירועי באונד פור גלורי
מלון

האם התכוונתם ל... בית מלון – מבנה המשמש ללינה ולשהייה בתשלום מֵלוֹן (פרי) – פרי מאכל מתוק ממשפחת הדלועיים מלון (שירות מוזיקה) – חנות מוזיקה מקוונת ושירות הזרמת מוזיקה דרום קוריאנית מילון – כלי לאיסוף, להגדרה ולביאור של אוצר המילים של שפה מסוימת מלון (איבר) – איבר מיוחד אצל לווייתני השיניים המשמש לריכוז אלומת גלי הקול שהם פולטים אוניברסיטת קרנגי מלון – אוניברסיטת מחקר פרטית בעיר פיטסבורג, במדינת פנסילבניה, שבארצות הברית בליינד מלון – להקת רוק שהוקמה עם תחילת עידן הגראנג', בראשית שנות ה-90 מלון (לעיתים מאלון; בלועזית: Malone) – שם משפחה ממקור אירי. מולי מלון – שיר עם אירי פופולרי אישים ששמם מלון או מאלון: אלכסיס מאלון – בלשן, מזרחן, אגיפטולוג וארכאולוג צרפתי ג'ף מלון – כדורסלן אמריקאי דורותי מלון – שחקנית אמריקנית זוכת פרס האוסקר מוזס מלון – כדורסלן אמריקאי מרי מלון – טבחית ניו יורקית, אובחנה כאישה הראשונה שהייתה נשאית בריאה של טיפוס הבטן בארצות הברית קארל מלון – כדורסלן אמריקאי פוסט מאלון – זמר היפ-הופ, ראפר, כותב שירים ומפיק מוזיקלי אמריקאי
ניקו ויליאמס

ניקולאס "ניקו" ויליאמס ארתואר (בספרדית: Nicholas "Nico" Williams Arthuer; נולד ב-12 ביולי 2002 בפמפלונה שבספרד) הוא כדורגלן ספרדי ממוצא גנאי המשחק בעמדת קשר הכנף בקבוצת אתלטיק בילבאו מלה ליגה ובנבחרת ספרד. ויליאמס נולד בפמפלונה בחבל הבאסקים שבספרד להורים גנאים מבקשי מקלט ממלחמת האזרחים הליברית הראשונה. אחיו הגדול הוא כדורגלן אתלטיק בילבאו ונבחרת גאנה, איניאקי ויליאמס. ויליאמס גדל במחלקות הנוער של אוססונה ואתלטיק בילבאו. ב-28 באפריל 2021 ערך את הופעת הבכורה שלו בקבוצה הראשונה של אתלטיק בילבאו, כשנכנס כמחליף בדקה ה-62 בתיקו 2-2 נגד ריאל ואיאדוליד במסגרת המחזור ה-33 בלה ליגה לעונת 2020/21. הוא ערך שתי הופעות ליגה בעונה זו, והוסיף 34 הופעות ליגה בעונת 2021/22. ב-11 בספטמבר 2022 הבקיע את שער הבכורה שלו בלה ליגה, בניצחון 1–4 על אלצ'ה במסגרת המחזור החמישי לעונת 2022/23. ב-24 בינואר 2024 הדיח את ברצלונה מגביע המלך בניצחון 4-2 כשרשם גול ובישול, כחודש לאחר מכן ב-29 בפברואר הבקיע מול אתלטיקו מדריד בגביע המלך בניצחון 3-0, ב-6 באפריל אתלטיק בילבאו זכו בגביע המלך ובכך ניקו וויליאמס זכה בתואר הראשון בקריירה שלו. ב-24 בספטמבר 2022 ערך ויליאמס את הופעת הבכורה שלו בנבחרת ספרד, בהפסד 1–2 לנבחרת שווייץ במסגרת ליגת האומות 2022/23. נכלל בסגל נבחרת ספרד לטורניר מונדיאל 2022. ב-17 בנובמבר 2022 הבקיע ויליאמס את שער הבכורה שלו בנבחרת, בניצחון 1–3 על נבחרת ירדן במשחק ידידות לקראת מונדיאל 2022. ב-20 ביוני 2024 שיחק ויליאמס מול נבחרת איטליה בשלב הבתים של יורו 2024 וזכה בשחקן המשחק. ב-30 ביוני, במשחק שמינית הגמר היורו וויליאמס הבקיע והוסיף בישול בניצחון 4-1 על גאורגיה. ב-14 ביולי 2024, במשחק הגמר, בו ניצחה ספרד את אנגליה 1-2, הבקיע את השער הראשון לזכות ספרד. אתלטיק בילבאו גביע המלך הספרדי: 2023/24 נבחרת ספרד אליפות אירופה בכדורגל: 2024 אישיים שער החודש בלה ליגה: אוגוסט 2023 (יחד עם גורקה גורוזטה), דצמבר 2023 (יחד עם אינייגו לקואה) נבחרת הטורניר של היורו: 2024 מדיה וקבצים בנושא ניקו ויליאמס בוויקישיתוף ניקו ויליאמס, ברשת החברתית אינסטגרם ניקו ויליאמס, באתר Transfermarkt ניקו ויליאמס, באתר Soccerway ניקו ויליאמס, באתר BDFutbol ניקו ויליאמס, באתר WorldFootball.net ניקו ויליאמס, באתר National Football Teams ניקו ויליאמס, באתר FootballDatabase.eu ניקו ויליאמס, באתר ESPN בן המהגרים מגאנה, שגדל כבאסקי - ורוצה להביא לספרד גביע Iñaki Williams explains how he got his name and why Bilbao means so much to him באתר אס, 4 במרץ 2020 (באנגלית) OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית)
יוסוף פופאנה

יוסוף פופאנה (בצרפתית: Youssouf Fofana; נולד ב-10 בינואר 1999 בפריז שבצרפת) הוא כדורגלן צרפתי המשחק בעמדת הקשר בקבוצת מילאן מליגת העל האיטלקית ובנבחרת צרפת. פופאנה גדל במחלקות הנוער של אספרנסה פריז, רד סטאר, דראנסי ושטרסבורג. בשנת 2017 החל לשחק בקבוצת המילואים של שטרסבורג. ב-24 באוגוסט 2018 הוא ערך את הופעת הבכורה שלו בקבוצה הראשונה של המועדון, בהפסד 0–2 לאולימפיק ליון במסגרת המחזור השלישי בליגת העל הצרפתית לעונת 2018/2019. בסך הכל ערך 30 הופעות ליגה במדי המועדון, בהן הבקיע שלושה שערים. בנוסף, זכה עם המועדון בגביע הליגה הצרפתית. ב-29 בינואר 2020 חתם פופאנה במונקו מליגת העל הצרפתית. ב-1 בפברואר ערך את הופעת הבכורה שלו במועדון, בהפסד 1–3 לנים במסגרת המחזור ה-22 בליגה לעונת 2019/2020. ב-17 באוגוסט 2024 חתם פופאנה במילאן לארבע שנים. ב-22 בספטמבר 2022 ערך פופאנה את הופעת הבכורה שלו בנבחרת צרפת, בניצחון 2-0 על נבחרת אוסטריה במסגרת ליגת האומות 2022/2023. נכלל בסגל נבחרת צרפת בטורניר מונדיאל 2022. נכלל בסגל נבחרת צרפת לטורניר יורו 2024. שטרסבורג גביע הליגה הצרפתית (1): 2018/2019 מדיה וקבצים בנושא יוסוף פופאנה בוויקישיתוף יוסוף פופאנה, ברשת החברתית אינסטגרם יוסוף פופאנה, באתר Transfermarkt יוסוף פופאנה, באתר Soccerway יוסוף פופאנה, באתר BDFutbol יוסוף פופאנה, באתר WorldFootball.net יוסוף פופאנה, באתר National Football Teams יוסוף פופאנה, באתר FootballDatabase.eu יוסוף פופאנה, באתר ESPN Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית) סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית)
מלאכית הצער

מלאכית הצער (באנגלית: Angel of Grief) או מלאכית בוכה (Weeping Angel) היא פסל משנת 1894 מאת האמן האמריקאי ויליאם ווטמור סטורי, שנוצר מעל קברה של אשתו, אמלין סטורי, בבית הקברות הפרוטסטנטי ברומא. הכותרת המלאה שהעניק ויליאם לפסל הייתה מלאכית הצער בוכה על מזבח החיים המפורק (The Angel of Grief Weeping Over the Dismantled Altar of Life). בניגוד למצבות אופייניות יותר הכוללות דמויות מלאכים, מלאכית הצער היא דמות אשר "משליכה עצמה עם כנפיים שמוטות ופנים נסתרות מעל מזבח ההלוויה". מלאכית הצער היא דמות מלאך נשית המייצגת אבל, צער, עצבות, געגועים לנפטר, יגון, ייאוש ודיכאון. שנה לאחר מכן, ב-1895, נפטר סטורי, ונקבר עם אשתו, תחת הפסל של מלאכית הצער, אשר יצר בעצמו. יצירת הפסל תועדה בגיליון מ-1896 של מגזין קוסמופוליטן: לפי הדיווח הזה, מותה של אשתו הרס את סטורי עד כדי כך שהוא איבד עניין בפיסול, אך קיבל השראה ליצירת האנדרטה מילדיו, שהמליצו עליה כאמצעי להנצחתה של אשתו אמלין. המונח משמש לתיאור מצבות רבות ברחבי העולם שנוצרו בסגנון של מלאכית הצער. ההעתק הבולט ביותר של פסל מלאכית הצער הוא ככל הנראה אנדרטת הנרי לאת׳רופ, אשר נבנתה בשנת 1901. בעיתון הגרדיאן, מלאכית הצער כונתה "אחת הדמויות המועתקות ביותר בעולם". מצבה פיסול בית קברות אבל צער מלאך מדיה וקבצים בנושא מלאכית הצער בוויקישיתוף The Angel of Grief by William Wetmore Story, Protestant Cemetery, Rome, Walks in Rome (Est. 2001) (באנגלית) Stanford University, Stanford police seek information on vandalism of Angel of Grief, Stanford News, ‏2015-08-14 (באנגלית) קול דיימון, 15 Shocking Facts About 'The Angel Of Grief', CultureHook, ‏6 בפברואר 2018 Hingham Cemetery, web.archive.org, ‏2016-08-18 Stanford University’s Angel of Grief Labor of love leads to a happy ending for the 'Angel of Grief': 4/01, news.stanford.edu Stanford, Peter (2013-03-02). "The 10 best ... famous graves". The Guardian (באנגלית בריטית). ISSN 0261-3077. נבדק ב-2022-09-16.
עושות נקמה

עושות נקמה (באנגלית: Do Revenge) הוא סרט קומדיית נעורים אמריקאי משנת 2022, בבימויה של ג'ניפר קייטין רובינסון, שהייתה שותפה לכתיבת התסריט לצד סלסט באלארד. מככבות בו קמילה מנדס, מאיה הוק, ריש שאה, סופי טרנר ואוסטין אברמס. העלילה נוצרה בהשראת הסרט "זרים ברכבת" של אלפרד היצ'קוק. הסרט עלה בבכורה בנטפליקס ב-16 בספטמבר 2022. שתי תלמידות תיכון, דראה ואלינור, שחייהן השתנו בצורה דרסטית והפכו לדחויות על ידי חבריהן לתיכון. לאחר שסרטון אינטימי שלה שנועד במקור רק לעיניו של החבר שלה מקס, דלף, דראה מרגישה בושה. אלינור הופכת למנודה כאשר שמועה על כך שהיא החזיקה ילדה במחנה הקיץ בכוח וניסתה לנשק אותה מתחילה להתפשט. דראה ואלינור מתיידדות ומסכימות לנקום בבריונים זו של זו. קמילה מנדס בתור דראה טורס מאיה הוק בתור אלינור לויטן//נורה קאטלר ריש שאה בתור ראס לי סופי טרנר בתור אריקה נורמן שרה מישל גלר בתור המנהלת אוסטין אברמס בתפקיד מקס ברוסארד אלייזה בנט בתור ג'סיקה אלישה בו בתפקיד טרה טליה ריידר בתפקיד גבי ברוסארד פריס ברלס בתפקיד מייגן ג'ונתן דייוויס בתור אליוט מאיה רפיקו בתור מונטנה אווה קאפרי בתור קאריסה ג'ונס פרנצ'סקה ריאלה בתור אריאנה אוליביה סוי בתור סייג רייצ'ל מתיוס בתור אלגרה ב-14 באוקטובר 2020 דווח כי נטפליקס מפתחת את הסרט, שנקרא אז "זרים" ("Strangers"). ג'ניפר קייטין רובינסון הייתה שותפה לכתיבה וביימה את הסרט, וקיבלה השראה מהסרט "Strangers on a Train" של אלפרד היצ'קוק (1951). בנובמבר 2020 דווח כי קמילה מנדס ומאיה הוק יככבו בסרט. חברי צוות נוספים הוכרזו בתחילת 2021. "עושות נקמה", במסד הנתונים הקולנועיים IMDb (באנגלית) "עושות נקמה", באתר נטפליקס "עושות נקמה", באתר Rotten Tomatoes (באנגלית) "עושות נקמה", באתר Metacritic (באנגלית)
אנשים כתומים

אנשים כתומים הוא סרט קולנוע ישראלי משנת 2013 בבימויה של חנה אזולאי הספרי שגם כתבה את התסריט ומשחקת בו, עם ריטה שוקרון, אסתי ירושלמי, יורם טולדנו ומיטל גל סויסה בתפקידים הראשיים. הסרט צולם בישראל ובמרוקו והעלילה היא סיפורן של ארבע נשים ממוצא מרוקאי שחיות ביפו - סבתא בעלת יכולות מיסטיות, בת שמנהלת מסעדה, נכדתה תלמידת תיכון ובת נוספת שחזרה מתקופה ממושכת בפריז. החלק שצולם במרוקו מתאר בפלשבק את חייה הקשים של הסבתא במרוקו שנאלצה להינשא בגיל 14 לגבר מבוגר שלא אהבה, לצפות בהצגת דם הבתולים שלה לכל אנשי הכפר, להיות מגורשת ולנטוש את ילדתה. שם הסרט נובע מצבע עורם של יהודי מרוקו שהוא צהבהב-כתום כתוצאה מאכילת כמות גדולה של קוסקוס עם דלעת, גזר ותבלינים כתומים. הסרט מעלה את בעיית נישואי קטינות בהשראת סיפורה חייה של אמה של חנה אזולאי הספרי. במשך שנים נוהרים בני העדה המרוקאית אל סבתא זוהרה (ריטה שוקרון) ופוקדים את ביתה לחוף הים ביפו בבקשת עצות בקשר לעתידם. זוהרה אוחזת בחפץ שלהם, נרדמת וחולמת על ילדותה העשוקה בהרי האטלס. כשהיא מתעוררת, היא נותנת להם עצות לחיים והם משלמים לה כסף רב. היא מדברת ללקוחות במרוקאית ונכדתה זוהר (מיטל גל סויסה) מתרגמת לעברית. זוהר מכינה עבודת שורשים על משפחתה לפי בקשת המורה לספרות שלה (שמעון מימרן) ומגיעה למסקנה כי סבתה זוהרה ואימה סימון (אסתי ירושלמי) סובלות למעשה ממחלה שנקראת נרקולפסיה שגורמת להן התקפי שינה וחלומות. לאחרונה תש כוחה של סבתא זוהרה וקשה לה לחלום והיא מחפשת מחליפה. בלילות היא בודקת את העיניים של נכדתה זוהר אך הן לא זזות, ואילו הבת שלה סימון (אסתי ירושלמי), שכן יודעת לחלום, מסרבת להחליף אותה. סימון לא רוצה לחלום לאנשים, היא רוצה רק לעבוד במסעדה הקטנה שלה לאוכל ביתי בבת ים. סבתא זוהרה יוצאת למאבק נגד המסעדה של סימון בעזרתו של ז'קי (יורם טולדנו), בעלה של סימון שהוא קצין חוקר במשטרת ישראל, אבל סימון לא מוכנה לסגור את המסעדה. מול המסעדה של סימון נפתחת מעדניה רוסית ורוב הלקוחות עוברים לשם. במצב הזה מגיעה לפתע אחותה פאני (חנה אזולאי הספרי) שעזבה אותה באופן פתאומי לפני 16 שנים וטסה לפריז שם פתחה מסעדת גורמה. סימון וזוהרה מקבלים את פאני באופן קשה. פאני מנסה להתחבב על אחותה ולבשל במסעדה אוכל יותר איכותי אבל הלקוחות לא מרוצים ומבקשים רק שניצלים. פאני מגלה לבסוף לסימון כי עזבה אותה בפתאומיות היות שהסבתא הפסיקה לתמוך במסעדה ואיימה עליה כי תספר לסימון שיש קשר אינטימי בינה לז'קי. המתח במשפחה עולה ולפני שזוהרה נכנסת לתרדמת היא מגילה לסימון את סודות הקוסקוס שלה - היא מפזרת עליו אבקת זהב מתכשיטי הזהב שלה. לבסוף עוזבת פאני, היחסים בין סימון לז'קי משתפרים והיא נכנסת להיריון ויולדת את שירי (דניאלה חלפון). לבסוף רואים את מסעדת הקוסקוס המצליחה של סימון שנפתחה בבית הסבתא וסימון מכינה קוסקוס עם אבקת זהב כשזוהר ושירי עובדות כמלצריות. "אנשים כתומים", במסד הנתונים הקולנועיים IMDb (באנגלית) "אנשים כתומים", באתר ספר הקולנוע הישראלי "אנשים כתומים", באתר אידיבי "אנשים כתומים", במסד הנתונים הקולנועיים KinoPoisk (ברוסית) אנשים כתומים, במיזם "אישים" לתיעוד היצירה הישראלית קדימון לאנשים כתומים, באתר יוטיוב שיר הנושא לאנשים כתומים - בינת למנאם, באתר יוטיוב אנשים כתומים, באתר "סרט" אנשים כתומים, באתר קרן הקולנוע הישראלי חנה אזולאי הספרי על "אנשים כתומים" ונישואי קטינות, בירחון "את"
ברנדון

האם התכוונתם ל... ברנדון (מניטובה) - עיר בקנדה הנרי ברנדון – עיתונאי יהודי בריטי ויליאם ברנדון (מושל אלבמה) – פוליטיקאי אמריקאי, כיהן כמושל אלבמה טרל ברנדון – כדורסלן אמריקאי סמואל ג'ורג' פרדריק ברנדון – פרופסור בריטי לחקר הדתות צ'ארלס ברנדון, דוכס סאפוק הראשון Let's Go Brandon – סלוגן פוליטי ומם אינטרנטי אשר משמש כלשון נקייה לביטוי גנאי שנאמר לעבר נשיא ארצות הברית ג'ו ביידן, "Fuck Joe Biden" ברדון
אוסקיל

אוסקיל (באוקראינית: Оскiл) או אוסקול (ברוסית: Оскол) הוא נהר בדרום ברוסיה ובאוקראינה. הוא נובע בערך בין קורסק לוורונז' וזורם דרומה כדי להתחבר לנהר סוורסקי דונץ שזורם דרום מזרחה כדי להתחבר לנהר הדון. אורכו 472 ק"מ, עם אגן ניקוז של 14,800 קמ"ר. אגם מלאכותי, מאגר אוסקיל (Oskil Reservoir,‏ Оскільське водосховище), נוצר בשנת 1958 כדי לסייע בהגנה מפני הצפות וכמקור חשמל. מקורותיו של הנהר בגבעות במרכז החלק האירופאי של רוסיה, והוא זורם דרך מחוזות קורסק ובלגרוד ברוסיה, ודרך החלק המזרחי של מחוז חרקוב באוקראינה, שם הוא מתחבר לנהר סוורסקי דונץ. רוחבו 30–40 מ' ועומקו 2.5-3 מ' (עומק מרבי כ-10 מ'). מי הנהר ניזונים בעיקר מגשם ושלג. הנהר קופא בסוף נובמבר ומפשיר באמצע מרץ. העיר הקרובה ביותר למקורות הנהר היא סטארי אוסקול, והעיר הגדולה ביותר השוכנת בגדות הנהר קופיאנסק. זרימת האוסקול נצפתה במשך 49 שנים (במהלך השנים 1924–1985) בקופיאנסק, הממוקמת פחות או יותר 70 קילומטרים במעלה הזרם ממפגשו עם נהר סוורסקי דונץ. באזור היה סכר המשפיע על הזרימה. בקופיאנסק, הזרימה השנתית הממוצעת שנצפה במהלך תקופה זו הייתה 38.4 מטר מעוקב לשנייה עבור שטח פנים של 12,700 קמ"ר, או פחות או יותר 85% משטח ההיקוות כולו. האוסקול הוא נהר כמעט תמיד שופע אין עומקו משתנה. יש לו שתי עונות נפרדות. הזרימה בנהר גבוהה יותר בחודשים מרץ ואפריל (ממוצע חודשי של 86 ו-151 מטר מעוקב לשנייה) והם תואמים את ההפשרה. ממאי, זרימת הנהר יורדת בחדות, מה שמוביל במהירות לעונת המים הנמוכים שמתקיימת מיוני עד ינואר כולל. הזרימה החודשית הממוצעת שנצפתה באוגוסט (מינימום מים נמוך) מגיעה ל-15.4 מטר מעוקב לשנייה, כלומר פחות או יותר 10% מהזרימה הממוצעת לחודש אפריל (הזרימה המרבית במהלך השנה). במהלך תקופת התצפית של 49 שנים, הזרימה החודשית המינימלית הייתה 4.89 מטר מעוקב לשנייה (באוגוסט 1930), בעוד שהזרימה החודשית המקסימלית הסתכמה ב-510 מטר מעוקב לשנייה (אפריל 1929). סוורסקי דונץ דון (נהר) מדיה וקבצים בנושא אוסקיל בוויקישיתוף Государственный водный реестр: река Оскол, textual.ru Central Russian Upland | region, Russia | Britannica, www.britannica.com (באנגלית) Oskil River, www.encyclopediaofukraine.com http://webworld.unesco.org/water/ihp/db/shiklomanov/part'4/FORMER%20USSR/RUSSIA/Oskol%20at%20Kupyansk.html
מפרץ ונצואלה

מפרץ ונצואלה (לפני כן נודע גם בשם "מפרץ מרקאיבו") הוא מפרץ בים הקריבי, אשר תחום על ידי ונצואלה וקולומביה. המפרץ ממוקם בצפון דרום אמריקה, בין חצי האי פרגואנה של מדינת פלקון הוונצואלנית וחצי האי לה גואחירה שבקולומביה, והוא מחובר לאגם מרקאיבו שדרומה לו על ידי תעלת שיוט מלאכותית. קיים ויכוח מתמשך בין ונצואלה וקולומביה על המפרץ, ויכוח שטרם יושב, למרות המשא ומתן בן עשרות השנים אשר מנוהל על ידי משלחות שתי המדינות. המפרץ "התגלה" על ידי תרבות המערב בשנת 1499, כאשר משלחת בפיקודו של אלונסו דה אוחדה ובליוויו של אמריגו וספוצ'י חקרה את חופי ונצואלה תוך קיבוץ מידע ומתן שמות לארץ החדשה. הגורם העיקרי שנותן חשיבות כלכלית למימיו של מפרץ ונצואלה הוא העובדה שהמפרץ מהווה חיבור בין אגם מאראקאיבו והים הקריבי. על פי הידוע, באגם ובאזור הסמוך לו מנצלים כמויות גדולות של נפט, המגיע ממקור נביעתו דרך בתי הזיקוק אל האגם, ממנו הוא מיוצא אל שוקי העולם. קיימות כמויות גדולות של גז טבעי ונפט אשר אינן מנוצלות ונשמרות כעתודה אסטרטגית. מדיה וקבצים בנושא מפרץ ונצואלה בוויקישיתוף מפרץ ונצואלה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ונצואלה ובנושא גאוגרפיה של קולומביה. אתם מוזמנים לתרום לוויקיפדיה ולהרחיב אותו.
IM25

IM25 הוא האלבום ה-13 של הרכב המוזיקה האלקטרונית הישראלי אינפקטד מאשרום. האלבום יצא ב-16 בספטמבר 2022, תחת חברת התקליטים Monstercat והוא אלבום מוזיקה אלקטרונית בז'אנר מוזיקה אלקטרונית (Psy-trance, Trance), אלקטרו, פופ אלקטרוני ראפ והיפ-הופ. הרצועות: "A Cookie From Space" ו-"Black Velvet" באלבום יצאו לאור כסינגלים מעט לפני יציאת האלבום. שם האלבום הוא בעצם מחווה ל-25 שנות פעילות של ההרכב (שבקיצור מכונה "IM"), שהחל את דרכו המוזיקלית בסוף שנת 1996. השיר הראשון באלבום הוא קאבר לשיר Black Velvet של אלנה מיילס, שעשתה הלהקה בשיתוף נינט טייב. רצועות נוספות באלבום מכילות שירי פופ, ראפ והיפ הופ (בשיתוף התקווה 6, ניק הקסום ומאי ספדיה) עם ליווי מוזיקה אלקטרונית, אלקטרו (בשיתוף יוסי מזרחי) ושירים מקוריים נוספים בסוגת הטראנס הפסיכדלי. האלבום IM25, בשירות הזרמת המוזיקה "ספוטיפיי" מידע על האלבום IM25 באתר MusicBrainz האלבום IM25 באתר Discogs האלבום IM25 באתר ספוטיפיי האלבום IM25 באתר דיזר האלבום IM25 באתר אפל מיוזיק האלבום IM25 באתר טיידל ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
יחסי סלובקיה–קנדה

יחסי סלובקיה–קנדה הם היחסים הבילטרליים בין הרפובליקה הסלובקית לקנדה. שתי המדינות חברות באו"ם, בנאט"ו ובארגון לביטחון ולשיתוף פעולה באירופה. קנדה וסלובקיה נהנות מיחסים דו-צדדיים מצוינים, בעיקר הודות למחסה של קנדה לפליטים פוליטיים מצ'כוסלובקיה בין השנים 1948–1968, תמיכה קנדית איתנה במתנגדי המשטר בצ'כוסלובקיה לאורך כל תקופת השלטון הקומוניסטי, ושיפור הקשרים בין המדינות מאז 1989. הקהילה הסלובקית בקנדה המונה כ-65,000 איש היא גורם נוסף המחזק את הקשרים בין שתי המדינות. קנדה הייתה הראשונה לאשרר את חברותה של סלובקיה בארגון האמנה הצפון-אטלנטית (NATO). מאז יולי 2018, סלובקיה פורסת עד 152 חיילים בלטביה כחלק מנוכחות נאט"ו במדינה בהנהגת קנדה. שתי המדינות שיתפו פעולה גם במשימות שמירת שלום, כולל באפגניסטן וביוגוסלביה. היחסים המסחריים הדו-צדדיים בין קנדה לסלובקיה היו עמידים ביותר בשנים האחרונות. הסחר דו-צדדי בין קנדה וסלובקיה הגיע ל-830 מיליון דולר בשנת 2021, כאשר היצוא הקנדי לסלובקיה עמד על 44 מיליון דולר, והיצוא הסלובקי לקנדה גדל ל-786 מיליון דולר. קנדה מחזיקה שגרירות בברטיסלבה, בירת סלובקיה. סלובקיה מחזיקה שגרירות באוטווה, בירת קנדה. לסלובקיה יש גם קונסוליות בקלגרי, מונטריאול, טורונטו, ונקובר וויניפג. מדיה וקבצים בנושא יחסי סלובקיה–קנדה בוויקישיתוף יחסי סלובקיה–קנדה
ההרפתקאות המטורללות של ג'יימס ומקס

ההרפתקאות המטורללות של ג'יימס ומקס (באנגלית: Oddballs, "כדורים מוזרים") היא סדרת טלוויזיה אמריקאית-קנדית קומית מונפשת שנוצרה על ידי ג'יימס רליסון ואיתן באנוויל. הסדרה מבוססת על ערוץ היוטיוב של רליסון, TheOdd1sOut. היא הופקה על ידי Atomic Cartoons ונטפליקס אנימציה, והיא יצאה בנטפליקס ב-7 באוקטובר 2022. ב-24 בפברואר 2023 יצאה העונה השנייה עם כ-8 פרקים. עלילת הסדרה עוקבת אחר ג'יימס, נער בצורת בועה. יחד עם חבריו הטובים מקס, תנין מדבר, ואקו, ילדה מהעתיד, נסיונותיו להטיל ספק בנורמות גורמות לעיתים קרובות לאסון. הדיבוב העברי בוים על ידי אפי בן ישראל, והופק על ידי ענבר שטגר עזרא. יוצרי הסדרה, ג'יימס רליסון ואיתן באנוויל, הציגו את הסדרה לנטפליקס בתחילת 2020, כשהשירות החליט לתת אור ירוק לסדרה באוגוסט באותה שנה. לפי רליסון, כל ההפקה של הסדרה התרחשה בעבודה מרוחקת, בעקבות אולפנים שננעלו במהלך מגפת הקורונה. רליסון הכריז על הסדרה בסרטון יוטיוב ב-23 ביוני 2022, יחד עם חשיפת הבכורה של התוכנית בהמשך השנה. ב-16 בספטמבר 2022 שוחרר טריילר רשמי בערוץ היוטיוב של ג'יימס, עם התאריך 7 באוקטובר כמועד יציאתה הרשמי. TheOdd1sOut "ההרפתקאות המטורללות של ג'יימס ומקס", במסד הנתונים הקולנועיים IMDb (באנגלית) "ההרפתקאות המטורללות של ג'יימס ומקס", באתר נטפליקס "ההרפתקאות המטורללות של ג'יימס ומקס", באתר Rotten Tomatoes (באנגלית) ההרפתקאות המטורללות של ג'יימס ומקס, במיזם "אישים" לתיעוד היצירה הישראלית
פול אשוורת'

פול אנתוני אשוורת' (באנגלית: Paul Anthony Ashworth; נולד ב-29 בספטמבר 1969 בבקסטון, נוריץ', נורפוק שבבריטניה) הוא כדורגלן, מאמן כדורגל ועסקן ספורט אנגלי. שימש כמנהל טכני ומנהל ספורטיבי במספר מועדוני כדורגל בכירים, בעיקר במזרח אירופה. אשוורת' שיחק במועדון הנוער נוריץ' סיטי, שבהמשך אימן. הוא בוגר אוניברסיטת ניוקאסל. הוא הקים את חברת PASS Soccer Schools, שעבדה עם צעירים בגילאי 10–16. בשנת 1992, אשוורת' הוזמן לעבוד בקבוצת הנוער של קיימברידג' יונייטד. מאז 1996, עבד בקבוצת הנוער של פטרבורו יונייטד. ב-2001 עבר אשוורת ללטביה, שם עבד עמיתו לשעבר בקיימברידג' יונייטד, גארי ג'ונסון כמאמן הנבחרת הלאומית. אשוורת' אימן את ונטספילס והוכתר ל"מאמן השנה" ב-2001. פעמיים סיים המועדון במקום השני, כשהפסיד את המאבק על האליפות רק במחזור האחרון. ביולי 2003, אשוורת' פוטר כשהקבוצה הייתה במקום השלישי. שישה חודשים לאחר מכן, מונה לאמן את ריגה, איתה בשנת 2004 הוא סיים במקום ה-6 בליגת העל הלטבית. בעונת 2004/05, זומן אשוורת' למועדון רוסטוב מליגת העל הרוסית בכדורגל ומונה למשרת מנהל ספורטיבי. בשני משחקים - ב-23 באפריל מול רובין קאזאן וב-1 במאי מול אמקר פרם, הוא שימש בפועל כממלא מקום המאמן במקום גנאדי סטפושקין, שנזקק לטיפול רפואי. בתחילת יוני הוא פוטר. הוא חזר ללטביה, שם מיולי 2005 עד 2009 אימן את סקונטו ריגה. אחר כך עבר לניגריה, שם עבד כמנהל טכני באקדמיה לכדורגל של קווארה במשך חמש שנים. בינואר-יוני 2015, הוא עבד כמאמן ומנהל טכני במועדון הפרמייר-ליג הניגרי Sunshine Stars. בספטמבר 2015 מונה בשנית לאמן את ונטספילס, עד 2018. בינואר 2019 מונה למנהל קבוצת אסטנה מליגת העל הקזחית. באוגוסט 2020 מונה לממלא מקום מאמן הקבוצה ועבד במקביל בשתי המשרות עד לעזיבתו באוקטובר 2020. הוא חזר למולדתו אנגליה ומשנת 2021 עד 2022, שימש כמנהל טכני במועדון ברייטון אנד הוב אלביון. בספטמבר 2022 חזר לרוסיה ומונה למנהל ספורטיבי בקבוצת הפאר ספרטק מוסקבה. בינואר 2024 הפך למנהל הטכני בקבוצה, בעוד תומאש אמראל (ששימש כסקאוט ראשי בבנפיקה ליסבון) החליף אותו במשרת המנהל הספורטיבי, אולם לאחר 4 חודשים עזב את המשרה. פול אשוורת', באתר Soccerway פול אשוורת', באתר WorldFootball.net פרופיל המאמן, באתר Transfermarkt Новый спортивный директор «Спартака» – главный скаут «Бенфики». Нашел Дарвина Нуньеса и женился на русской, Sports.ru, ‏2023-12-22 (ברוסית)